CELEX: 32015D1784
Language: sk
Date: 2015-10-02 00:00:00
Title: Vykonávacie rozhodnutie Komisie (EÚ) 2015/1784 z 2. októbra 2015, ktorým sa mení príloha II k rozhodnutiu 2003/467/ES, pokiaľ ide o vyhlásenie regiónu Severné Írsko v Spojenom kráľovstve za oblasť úradne bez výskytu brucelózy, pokiaľ ide o stáda hovädzieho dobytka [oznámené pod číslom C(2015) 6630] (Text s významom pre EHP)

6.10.2015   
            
            
               SK
            
            
               Úradný vestník Európskej únie
            
            
               L 259/38
            
         VYKONÁVACIE ROZHODNUTIE KOMISIE (EÚ) 2015/1784
   z 2. októbra 2015,
   ktorým sa mení príloha II k rozhodnutiu 2003/467/ES, pokiaľ ide o vyhlásenie regiónu Severné Írsko v Spojenom kráľovstve za oblasť úradne bez výskytu brucelózy, pokiaľ ide o stáda hovädzieho dobytka
   
      
         [oznámené pod číslom C(2015) 6630]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva (1), a najmä na jej odsek 7 prílohy A.II,
   keďže:
   
               (1)
            
            
               Smernica 64/432/EHS sa vzťahuje na obchod s hovädzím dobytkom v rámci Únie. Stanovujú sa v nej podmienky, za ktorých sa región členského štátu môže vyhlásiť za oblasť úradne bez výskytu brucelózy, pokiaľ ide o stáda hovädzieho dobytka.
            
         
               (2)
            
            
               V kapitole 2 prílohy II k rozhodnutiu Komisie 2003/467/ES (2) sa uvádza zoznam regiónov členských štátov, ktoré sú vyhlásené za regióny úradne bez výskytu brucelózy, pokiaľ ide o stáda hovädzieho dobytka. V položke týkajúcej sa Spojeného kráľovstva tejto kapitoly už sú uvedené regióny Anglicko, Škótsko a Wales a takisto Ostrov Man.
            
         
               (3)
            
            
               Spojené kráľovstvo predložilo Komisii dokumentáciu, ktorou preukazuje, že región Severné Írsko spĺňa podmienky stanovené v smernici 64/432/EHS na udelenie štatútu oblasti úradne bez výskytu brucelózy, pokiaľ ide o stáda hovädzieho dobytka. Preto by mal byť vyhlásený za región úradne bez výskytu brucelózy, pokiaľ ide o stáda hovädzieho dobytka.
            
         
               (4)
            
            
               Zoznam uvedený v kapitole 2 prílohy II k rozhodnutiu 2003/467/ES by sa preto mal zmeniť tak, aby zahŕňal Severné Írsko.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Príloha II k rozhodnutiu 2003/467/ES sa mení v súlade s prílohou k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 2. októbra 2015
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES 121, 29.7.1964, s. 1977/64.
   
      (2)  Rozhodnutie Komisie 2003/467/ES z 23. júna 2003 ustanovujúce úradný status stád hovädzieho dobytka bez výskytu tuberkulózy, brucelózy a enzootickej bovinnej leukózy v niektorých členských štátoch a regiónoch členských štátov (Ú. v. EÚ L 156, 25.6.2003, s. 74).
   
      PRÍLOHA
      V kapitole 2 prílohy II k rozhodnutiu 2003/467/ES sa položka týkajúca sa Spojeného kráľovstva nahrádza takto:
      „V Spojenom kráľovstve:
      
                  —
               
               
                  Veľká Británia: Anglicko, Škótsko, Wales,
               
            
                  —
               
               
                  Ostrov Man,
               
            
                  —
               
               
                  Severné Írsko.“